Campania electorală din Republica Moldova, lipsită de vlagă: "Maia Sandu a făcut mai degrabă lucruri de igienă".
Igor Dodon şi Maia Sandu se întâlnesc în turul II. Maia Sandu este numită de susţinătorii ei "Vocea speranţelor". Igor Dodon e acuzat de în campanie de nedeclararea fondurilor.
Moldova are nevoie de o profundă reformă constituţională, care să ducă la consolidarea statului de drept, spun experţii. Nicolae Toderaş, lector SNSPA şi expert în Republica Moldova îţi spune dacă Maia Sandu sau Igor Dodon sunt în stare să facă asta în următorii patru ani.Pentru postul de preşedinte al Republicii Moldova se bat doi candidaţi foarte puternici. Diferenţa dintre ei este în marja de eroare a sondajelor.Nicolae Toderaş, Lector SNSPA, Expert Republica Moldova: "Un personaj politic are cumva conotaţii pozitive, un alt personaj politic are conotaţii negative."De la Maia Sandu se aşteaptă o revoluţie morală. Sandu a făcut o reformă curajoasă, profund structurală, în sistemul educational. De aici i se trag şi anumite temeri în rândul populaţiei din Moldova.Nicolae Toderaş – Lector SNSPA, Expert Republica Moldova: "Temeri că va conduce spre reforme mult mai radicale. Perioada în care a fost prim-ministru nu a reuşit să facă mari lucruri. A făcut mai degrabă lucruri de igienă. Din păcate, contextul politic de la acel moment, nu i-a permis să meargă mai departe. S-a blocat în mici reforme din sistemul justiţiei şi a consolidării statului de drept."De la Igor Dodon, actualul preşedinte, aşteptările sunt de stagnare şi de îngheţare a relaţiilor. Este evident că nici Occidentul nu îl susţine.Nicolae Toderaş, Lector SNSPA, Expert Republica Moldova: "Cu vecinii va trebui să gestioneze destul de dificil o situaţie. Legat de Uniunea Europeană va fi chemat să deblocheze rapid discuţiile referitoare la aprofundarea implementării prevederilor din Acordul de asociere cu Uniunea Europeană." Lucrurile nu sunt clare deloc. Pentru că nici unul dintre candidaţi nu va avea o majoritate confortabilă în Parlament.Nicolae Toderaş, Lector SNSPA, Expert Republica Moldova: "Societatea este destul de polarizată în acest moment. Şi din acest punct de vedere va dura ceva timp până, chiar şi dacă câştigă Maia Sandu, va dura ceva timp până societatea va conştientiza nevoia de reforme profunde.".